Tanári háttéranyag a kémiai irányú pályaválasztást, „fakultációválasztást” segítő, egyetlen tanórára való prezentációhoz

Forrás: Barna Erika: “Karrierlehetőségek a vegyiparban – Ismeretterjesztő és motivációs tananyag kidolgozása általános- és középiskolás diákok számára” c. tanári szakdolgozatának tanulmány része (Témavezető: Szalay Luca, ELTE TTK, Kémiai Intézet, 2013.)
Célkitűzés: Bevezetésül elmondható, hogy ez az óra egy interaktív foglalkozás lesz, amelynek fő témája az, hogy érdemes-e kémiát tanulni, milyen képzési és elhelyezkedési lehetőségek vannak ezen a területen, azaz a kémiai végzettséggel kapcsolatos pályaválasztást, karrierlehetőségeket járjuk körbe.

Megjegyzések: 
1. Az alábbi foglalkozástervben helyenként, kiegészítő információ címszó alatt feltüntettem az irodalmazás során általam talált, oktatási segédanyagként felhasználható érdekességeket.
2. A jelen fájl és a hozzá tartozó diasor a körülményeknek és a tanulócsoport speciális igényeinek megfelelően adaptálható, átszerkeszthető és új ötletekkel bővíthető. Az újabb változatokat kérjük szépen a luca@chem.elte.hu e-mail címre eljuttatni, hogy azokat is elérhetővé tudjuk tenni a kémiatanár kollégák számára.
0-1. perc (1 perc)

Címdia: Miért jó nekik kémiát tanulni? 

1. ábra: Módosított foglalkozásterv, 1. dia

A tanár a kérdés (látszólagos) abszurditását emeli ki. A kémiát nem szerető diákok számára ez ugyanis valóban talány. A következő kérdéseket teheti fel a diákoknak ezzel kapcsolatban:

· Mi sugárzik a képekről?

· Vajon mit gondolhatnak, érezhetnek a képen látható fiatalok?

A válaszokat úgy kell irányítani, illetve összegezni, hogy elhangozzanak a következő tartalmú megállapítások:

· A lányok és fiúk örömmel végzik munkájukat, felelősségteljes, komoly feladaton dolgoznak.

· Kiegyensúlyozottak, elégedettek.

· A kémiai kutatás, a „vegyészkedés” olyan szakma/ hivatás, amelyet érdemes választani.

Megjegyzés: A kipróbálás tapasztalatai szerint, amennyiben a diákoknak az iskolában nincs lehetőségük tanulókísérletek elvégzésére, akkor a fenti kérdésre adott első válaszok között nagy valószínűséggel az is szerepelni fog, hogy azért jó a képen látható fiataloknak, mert ők kísérletezhetnek. Tanulságos, hogy több diák véleménye szerint nem lenne unalmas a kémia, ha ők maguk is végezhetnének kísérleteket.

Javaslat: a tanár a következő diát ezzel a mondattal vezetheti be: Nézzük meg, hogy mi a helyzet velünk, veletek?

1-3. perc (2 perc)

2. dia: Miért rossz nekünk kémiát tanulni? 

2. ábra: Módosított foglalkozásterv, 2. dia

Javaslat: a tanár felolvassa a kérdést: Miért rossz nekünk kémiát tanulni? (A diákok ezzel a kérdéssel biztosan megszólalásra bírhatók.) Majd kiegészíti a következőkkel: Persze, csak azokhoz szól ez a kérdés, akiknek ez a véleménye. Ti mit gondoltok erről?

Majd fogadást ajánl, hogy előre kitalálja a 4 leggyakoribb választ. (Vagy: A tanár elmondja, hogy neki is vannak tippjei a lehetséges válaszaikra, amelyeket a következő diára írt.) 

A lenti válaszok nagy valószínűséggel elhangzanak (ezek ugyanis a tanulók kérdőívekre adott válaszaikból összeállított leggyakoribb kategóriák):

· Nehéz és érthetetlen

· Unalmas és nem érdekel

· Nincs rá szükségem.

· Nem lehet vele elhelyezkedni

Amennyiben (üdvözölhető esetben), van olyan diák, aki ellenvéleményen van, azaz kedveli a kémiát, akkor érdemes megállni egy pillanatra és megkérdezni, hogy ő miért gondolja másképp. Érvei nagyon jól jönnek, hiszen hozzájárulhatnak a foglalkozás eredményességéhez. A diákok a saját kortársaik véleményére sokszor fogékonyabbak.

A tanár javasolja, hogy nézzék meg az ő saját tippjeit.

3-4. perc (1 perc)

3. dia: Mert a kémia…

3. ábra: Módosított foglalkozásterv, 3. dia

Az animált dián sorra megjelennek a fenti válaszok, amelyek minden valószínűség szerint elhangzottak a diákok részéről is ilyen vagy olyan megfogalmazásban. A gyerekek remélhetőleg nevetnek és felfigyelnek arra, hogy miről is szól ez az óra. 

Amennyiben valamelyik válasszal nem ért egyet valamelyik diák, akkor a tanár megkérdezi, hogy miért ez a véleménye.

A tanár ezzel a felszólítással vezetheti be a következő részt: Folytassuk a foglalkozást (órát) egy feladattal!

4-14. perc (10 perc)

4-5. dia: Igyon oxigénnel dúsított vizet!

4. ábra: Módosított foglalkozásterv, 4. dia

5. ábra: Módosított foglalkozásterv, 5. dia

Ezeken a diakockákon egy „oxigénnel dúsított vízről” szóló reklámból vett idézet olvasható. A reklámszöveg valódi és eredetileg a következő (dolgozatom írásakor az interneten még elérhető) weboldalról származik: http://www.fitoteka-drogeria.hu/oxigenszifon. Azonban ez tetszőlegesen helyettesíthető valamely más, a diákok előzetes kémiatudására építő feladattal (a fenti oldalról vett vagy máshonnan származó szövegrészlettel), mivel rengeteg ilyen, áltudományos szövegekkel operáló csaló cég hirdeti az áruit az interneten és másutt is. (A foglalkozásterv korábbi változatában például egy elektromágneses vízkőmentesítő reklámja szerepelt, de az az általános iskolai kipróbálás során abban a korosztályban nehezen alkalmazhatónak bizonyult. Ezért került bele a foglalkozástervbe a jelenleg használt reklámszöveg a gimnáziumi kipróbálás előtt. Az „X” az eredeti reklámszövegben szereplő márkanevet helyettesíti.)

Először a tanár emlékezteti a tanulókat, hogy gondoljanak az oxigénről és a gázok oldódásáról tanultakra. Majd a diákok azt a feladatot kapják, hogy olvassák el figyelmesen a szöveget, és döntsék el, hogy megvennék-e ezt a terméket, amennyiben most éppen akciós áron kapható. Kihangsúlyozza, hogy kimondottan a szöveg alapján döntsenek. Képzeljék abba a helyzetbe magukat, hogy ásványvizet szeretnének vásárolni, és ekkor rátalálnak a dián olvasható reklámszövegre. 

Kettesével vagy hármasával meg is beszélhetik az egymás mellett ülők a véleményüket. Utána minden csapatnak le kell írnia a választ, hogy igen vagy nem, egy-két mondatos indoklással. A tanár a név nélküli válaszokat összegyűjti, majd felolvassa. Időkímélő megoldás az, ha a papírra való leírás helyett szóbeli véleményeket kérünk.

Ha vannak gyerekek, akik kémiatudásukat használva rájöttek, hogy csalás az egész és egy vasat se szabad az „oxigénnel dúsított vízért” adni, akkor együtt megbeszélik, hogy a szöveg mely részei alapján következtettek erre. Cél az, hogy az egész osztály közösen arra a következtetésre jusson, hogy milyen hasznos, hogy rendelkeznek kémiai ismeretekkel és így nem tévesztette meg őket ez a reklámszöveg. Ha vannak olyan tanulók, akik nem ismerték fel a félrevezető, tudománytalan magyarázatokat, kifejezéseket, akkor a szöveg közös elemzése következik. A gyerekek azt a feladatot kapják, hogy a szövegben, sorban haladva, mondják meg, melyek azok a szavak, kifejezések, amelyek hibásak vagy nem helytállóak, s amelyekből következtetni lehet a csalásra.

6. dia: Az oxigénnel dúsított víz reklámszövege javításokkal


[image: image6]
6. ábra: Módosított foglalkozásterv, 6. dia

Ezen a dián ugyanaz a szöveg olvasható, mint az előzőn, azonban már a nagyobb (nem az összes!) ostobaságok megjelölésével, s az ezekre vonatkozó célzott kérdésekkel. Más reklámszöveg használata esetében a gyakori helyesírási hibák, és a „tudománytalan” kifejezések szintén kiemelhetők, jelezve, hogy ezek is „árulkodó jelek” lehetnek. Kattintásra a hibás kifejezéseknél célzott kérdések jelennek meg (sárga szövegdobozban). A tanár és a diákok megállapítják, hogy egyes esetekben milyen kevés kémiatudás (illetve természettudományos tudás) kell ahhoz, hogy rájöjjön az ember: éppen „át akarják vágni”, és egy áltudományos nézeteken alapuló termékért akarnak „pénzt kihúzni a zsebéből”.

Néhány ötlet a megbeszéléshez: 

· képes felszívódni az emésztőrendszeren és a bőrön keresztül is: itt a tanár megkérdezheti, hogy vajon a halak esetében ez miért nincs így (ld. bővebben http://nepszerukemia.elte.hu/alkimia_Riedel_09.pdf)
· az X víz elektrokémiai folyamatok eredménye: Ki tudja értelmezni? (a tanár megjegyzi, hogy ő nem…)
· A tanár rákérdezhet az oxigén megjelenési formáira, arra, hogy az oxigénmolekulának milyen a polaritása, illetve milyen a vízé. Ezek alapján vajon milyen lehet az elemi oxigén oldhatósága?

· Amennyiben feltételezzük azt, hogy az emésztőrendszeren keresztül felszívódik az oxigén (ami természetesen nem így van), akkor 4-6 liter vizet kellene percenként meginnunk, hogy a szükséges oxigénmennyiséget felvegyük (ld. http://nepszerukemia.elte.hu/alkimia_Riedel_09.pdf)
A tanár megjegyezheti, hogy a diákok találkozhatnak olyan szövegekkel is, amelyekben csupán egy-egy fél sor az, ami hibás, természettudományos szempontból nem állja meg a helyét. Ez a most példaként elemzett szöveg sok ilyet tartalmaz, éppen azért, hogy a diákokat rávezesse a felismerésre, de az életben ennél rafináltabb reklámokkal is találkozhatnak majd.

7. dia: Az alapvető kémiatudás mindenkit véd…

7. ábra: Módosított foglalkozásterv, 7. dia

A tudománytalanság felismerése szükséges ahhoz, hogy egyáltalán esélyünk legyen elkerülni azt, hogy a csalók és az áltudományok áldozataivá váljunk. A csalók azt az emberi tulajdonságot használják ki, hogy minél kevesebb befektetéssel szeretnénk elérni a vágyott célt, akár oly módon is, hogy az irreális, minden valóságalapot nélkülöz.

Remélhetőleg a gyerekek ismerik a „Süsü” című meséből a Sárkányfű árust, aki mindig a tudatlan, hiszékeny embereknek adja el portékáját. Üzenete közel 40 év után is aktuális. Mekk Mester figurája is azt sugallja, hogy megfelelő és alkalmazható természettudományos ismeretek hiányában a különféle pszichológiai trükköket alkalmazó, saját szakértelmüket hangoztató és határozott fellépésű csalók számára könnyű prédává, megtéveszthető áldozattá válhatunk. Ha nem minden diák ismeri ezt a két mesefigurát, akkor a tanárnak röviden össze kell foglalnia, miért éppen ezek szimbolizálják a csalókat és a valódi tudással, szakértelemmel nem rendelkező, önjelölt „feltalálókat”.

14-21. perc (7 perc)

8. dia: 200 évvel az atomrobbanás után… 

8. ábra: Módosított foglalkozásterv, 8. dia

Tolsztaja: „Kssz” c. regényéből (http://moly.hu/konyvek/tatyjana-tolsztaja-kssz) következik egy idézet. A tanár megkéri a tanulókat, hogy mindenki olvassa el a dián szereplő szöveget, majd megkérdezi, hogy vajon miért vizionált az írónő ilyen kora középkori állapotokat a regényében. Miről beszél a regényhős? Miért beszél így a tűzről? Vajon miért kell őrizni a tüzet? Miért ilyen furcsa a megfogalmazása? Mi az a titok? Mi történne velünk, ha hirtelen elfelejtenénk minden tudást, ismeretet, amellyel rendelkezünk? Felszólítja a diákokat, hogy mindenki próbálja meg elképzelni ezt a helyzetet, majd mondjanak ötleteket, meséljék el, szerintük hogyan, milyen körülmények között élnének akkor az emberek.
Rá kell vezetni a diákokat arra, hogy egy atomrobbanás során sok tárgy és eszköz megsemmisül, s hogy több száz év után nem lesz majd ember, aki visszaemlékszik a most meglévő tudásra. Az információt tároló tárgyak sem léteznének vagy használhatatlanokká válnának. Az emberek által jelenleg használt tárgyak és szolgáltatások túlnyomó többsége nem létezne, és tudásuk sem ahhoz, hogy megteremtsék a kényelmükhöz, jólétükhöz szükséges eszközöket, tárgyakat. 

(„A regény tartalma röviden: Azon a helyen, ahol Moszkva állt egykor, kétszáz évvel a robbanás után éldegél egy közösség a maga primitív, mókás és gyakran brutális szabályai szerint. Az egyszerű emberek egéren élnek: abból főzik mindennapi levesüket, abból készül a ruhájuk, és azt használják a cserekereskedelemben is. A régi könyvek birtoklását betiltotta a zsarnokuk, Fjodor Kuzmics - áldassék a neve - aki plagizálja a régi mestereket, s ő népének egyetlen írója. A zsarnok egyik írnoka meséli el nekünk a városka életét és saját páratlan karrierjének történetét.”)

A megbeszélés végén el kell jutni oda, hogy maga a tűz mibenléte a titok, hiszen azt Lavoisier előtt nem ismerték az emberek. Ha a kémiatudásunk elveszne, akkor még azt sem értenénk, hogy mitől jön létre és mitől alszik el a tűz, s így tüzet gyújtani is csak nehézkesen, nagy fáradsággal tudnánk.

9. dia: Képzeld el…

9. ábra: Módosított foglalkozásterv, 9. dia

Az elmondottak alapján (a tanár kérdéseinek segítségével) az alábbi következtetésre kell jutniuk a diákoknak: Ha elveszne az a tudás (és ezen belül a kémiatudás), amelynek az emberiség jelenleg a birtokában van, akkor megszűnne a civilizáció. A kémiatudás nélkül nem tudna úgy élni az emberiség, ahogy jelenleg él. 

Mert, hogyan is élünk?

21-26. perc (5 perc):

10. dia: Minden kémia-az ember alkotta környezetben

10. ábra: Módosított foglalkozásterv, 10. dia

Ennek a diának az a célja, hogy néhány példa felvillantásával emlékeztessen a következőkre: Az alapvető szükségleteinket, illetve a kényelmünket, szórakozásunkat szolgáló tárgyakat mind a kémiatudásunk segítségével készítjük el. Minden gyártási, technológiai eljárás egyben kémiai folyamatok sorát jelenti. Az egyes tárgyakra vetítve sorra megjelenik azok egy-egy összetevőjének kémiai képlete is, mintegy szemléltetve, hogy mindezek a szakembereknek köszönhetően már ismert anyagok.

Az animált képek és a hozzájuk tartozó képletek (azaz a képen látható anyagok, tárgyak valamely jellemző összetevőjének a képlete) a következők:

ház – agyag (alumínium-szilikát)

étel – peptid

benzinkút – heptán

gyógyszerek –Aspirin (acetil-szalicilsav)

szemfestékek, púder – zsírkő

LCD képernyő – folyadékkristály

snowboard – poliuretán

Ezek közül azokat érdemes kiemelni, amelyek leginkább felkeltik a diákok érdeklődését, s néhány mondatot fűzni hozzájuk.)

Kiegészítő információ: A BASF-nek igen szemléletes ismeretterjesztő anyagai találhatók a youtube-on a festékanyagokról: (http://www.youtube.com/watch?v=saxCQzknN24&feature=youtube_gdata), és az építőanyagokról (http://www.youtube.com/watch?v=wd6bCGp02wo&feature=youtube_gdata), amelyek akár az oktatásban is felhasználhatók.
A tanár így vezetheti be a következő diát: nem csak az általunk készített anyagok, de a természet, az élővilág anyagainak ismeretéhez, valamint azok felhasználásához is kémiatudásra van szükségünk.

11. dia: Minden kémia-a természetben


[image: image11]
11. ábra: Módosított foglalkozásterv, 11. dia

Az animált képek és a hozzájuk tartozó képletek (azaz a képen látható anyagok és tárgyak valamely jellemző összetevőjének a képlete) a következők:

virág – delfinidin

rózsa – geraniol

fa – cellulóz

alma – etil-acetát

citrom – citromsav

zöld levelek – klorofill

Ezek közül is azokat érdemes kiemelni, amelyek leginkább felkeltik a diákok érdeklődését, s néhány mondatot fűzni hozzájuk.

Kiegészítő információ: Az ASC honlapján az oktatás menüpontban egy ismeretterjesztő szöveget olvashatunk arról, hogy a körülöttünk lévő világ, annak felépítése, működése, de a saját testünk is csupa kémia (http://portal.acs.org/portal/acs/corg/content).
26-27. perc (1 perc)

12. dia: Mivel foglalkozik a kémia?

12. ábra: Módosított foglalkozásterv, 12. dia

A tanár által összefoglalható következtetés: Születésünktől az egész életünkön át a minket körülvevő világ megértéséhez és ésszerű használatához is szükséges a kémiatudás. A levegő, amelyet belélegzünk, az étel, amelyet megeszünk, a ruha, amelyet hordunk, minden a kémia törvényszerűségei szerinti tulajdonságokkal rendelkezik, illetve a körülöttünk és bennünk zajló folyamatok is azok szerint működnek. A kémia az anyagok tudománya, azt kutatja, miből készülnek ezek, hogyan reagálnak egymással, mi a szerepük az életfolyamatokban. 

Ezután a tanár az alábbi értelmű szöveggel vezetheti be a következő diát: A kémia az a tudomány, amely segít megérteni a körülöttünk lévő világot. Minden (az élő és az élettelen világ is) apró részecskékből, elképzelhetetlenül sok atomból áll: a testünk, a mindennapi használati tárgyaink, a kedvenceink, a házaink, a játékaink, a gyógyszereink, a könyveink, minden, ami az élő és élettelen anyagot alkotja.

A körülöttünk és a bennünk lévő anyagokat felépítő atomok sok-sok millió évvel ezelőtt is léteztek, csak másként kapcsolódva egymáshoz, más elrendezésben. Például a mobiltelefonunkat alkotó anyag atomjai között lehetnek olyanok, amelyek valaha egy ősállat testéhez tartoztak. Olyan sok atom alkotja a testünket, hogy közöttük több olyan is lehet, amely valaha Shakespeare testében is megfordult. Ennek a „varázslat”-nak, a folyamatos változásnak a megértése a kémia által lehetséges. 

Az emberi kéz ezt a változást (szintén a kémiatudásunk révén) felgyorsította, módosította. De mi lesz velünk a jövőben?

27-29. perc (2 perc)

13. dia: A jövőnk nagy kérdései

13. ábra: Módosított foglalkozásterv, 13. dia

A tanár megkérdezi a diákokat, hogy milyen problémák sürgető megoldása vár jelenleg az emberiségre. Amennyiben szükséges, célzott kérdésekkel segíti a diákokat, hogy megfogalmazzák a jövő nagy kérdéseit. Majd kattintásra az emberiség előtt álló nagy kihívások jelennek meg kivetítve. (Hogyan lesz elegendő energiánk, tiszta vizünk, élelmünk, ruháink, gyógyszereink, gépeink, épületeink, útjaink stb. úgy, hogy közben ne tegyük menthetetlenül tönkre a környezetünket?)

29-31. perc (2 perc)

14-15. dia: Ki tudja a válaszokat?

14. ábra: Módosított foglalkozásterv, 14. dia

15. ábra: Módosított foglalkozásterv, 15. dia

A tanár felteszi a következő kérdéseket, majd (ha szükséges, akkor segítő kérdésekkel) el kell jutni a zárójelben feltüntetett válaszokhoz:

· Ki tudja a megoldásokat? (Senki.) A diákokat rá kell vezetni arra, hogy a jelenleg ismert megoldások, csupán részmegoldások. Hiszen nem oldódott még meg mindaz a sok probléma, amelyet közösen megfogalmaztak. Az egész Földünkre kiterjeszthető, a mindennapokban alkalmazható megoldásokat jelenleg nem ismerünk, sőt általános és örökérvényű megoldások sose lesznek. Minden kor emberének meg kell találnia az adott körülmények között optimálisnak tekinthető, az aktuálisan érvényes természettudományos, műszaki, technológiai tudáson alapuló megoldásokat.

· Kinek van esélye arra, hogy megtalálja a megoldásokat? (Csak a kémiához értő szakemberekből, kutatókból, mérnökökből és segítőikből, a laboránsokból, vegyipari szakmunkásokból álló, jól szervezett és elkötelezett csapatoknak.)

Amennyiben a fenti válaszok nem születnek meg, itt is segítő kérdésekkel mozdíthatja azt elő a tanár. Ezt követően jelenik meg a szöveg a dián is.

Javaslat: a tanár a következő diát ezzel a mondattal vezetheti be: Nézzük meg, ahhoz, hogy valaki kémiatudáson alapuló végzettséget szerezhessen, milyen lehetőségei vannak, illetve milyen képzési utakat kell bejárnia.
Kiegészítő információ: Természetesen hatalmas munka folyik jelenleg is a sürgető kérdések megoldására. Példaként említhetőek a Dow Chemicals honlapján található ismeretterjesztő anyagok. Több érdekes videót megnézhet az idelátogató, a „zöld” épületekről, amelyek tetején kertkialakítás található (http://www.dow.com/solutionism/?story=green-roofs), a zajmentesen közlekedő vonatokról (http://www.dow.com/solutionism/?story=quiet-trains), a szélenergia hasznosításáról, az innovatív mezőgazdasági megoldásokról, korszerű csomagolóanyagokról, textíliákról, hatékonyabb galvánelemekről, a napenergia alkalmazásáról, egészséges étolaj előállításáról, az egyre sürgetőbb problémaként megoldandó víztisztításról.
Az EuCheMS honlapján több, rövid ismeretterjesztő szöveg található arról, hogy a jelenünk és jövőnk problémáinak megoldásában, hogyan segíthet a kémia. Kiemelten a megfelelő minőségű és mennyiségű víz, élelmiszer előállítása, valamint az energiatermelés és az egészségügy területén (http://www.euchems.eu/fileadmin/user_upload/highlights/Euchems_Roadmap_gesamt_
final2.pdf).
31-34. perc (3 perc)

16. dia: Képzési utak

16. ábra: Módosított foglalkozásterv, 16. dia
Ezen az animált összefoglaló ábrán nézhetik meg a diákok a képzési szintek felépítését, egymáshoz való kapcsolódásukat. A tanár elmondja, hogy az általános iskolát követően, ha valaki nem szeretne hosszabb ideig tanulni, de szakmát akar szerezni, akkor beiratkozhat egy szakiskolába, hogy vegyipari szakmunkássá váljon. A szakközépiskolákban tanulhatók a különböző laboránsszakmák. Az intézményeket összekötő nyilak jelzik a továbbtanulási lehetőségeket. Még magasabb képzési fokozattal technikusi végzettségek szerezhetők. Ezen kívül, aki nem szeretne főiskolára vagy egyetemre menni, az a felsőfokú szakképzések közül is választhat. Végül a legmagasabb fokozatok a főiskolákon, illetve az egyetemeken érhetők el. Távlati célként megemlíthető, hogy ez utóbbi, a felsőoktatásban megszerezhető diplomák szükségesek ahhoz, hogy valaki doktori iskolában PhD fokozatot (doktorátust) szerezzen.

Kattintásra az adott szinten elérhető, kémiával kapcsolatos végzettségek jelennek meg, amelyeket az alábbi információk felhasználásával érdemes a tanulók érdeklődésének megfelelően szóban kibővíteni:

Középfokú végzettség esetén az alábbi szakmák sajátíthatók el:

Drog és toxikológiai laboratóriumi technikus

Általános vegyipari laboratóriumi technikus

Természet- és környezetvédelmi technikus

Laboratóriumi technikus

Hulladékgazdálkodó

Vegyész mérnökasszisztens 

Általános vegyipari laboratóriumi technikus

Vegyipari technikus

Műszeres analitikus

Környezetvédelmi méréstechnikus

Természet- és környezetvédelmi technikus

A fenti képzéseket nyújtó vidéki és budapesti iskolákról információ található az alábbi honlapokon:

http://kozepiskola.lap.hu/

http://kozepiskola-budapest.lap.hu/

http://www.kfki.hu/education/iskola.koz.html

http://budapestikozepiskola.linkcenter.hu/

http://eduline.hu/cimke/legjobb+k%C3%B6z%C3%A9piskol%C3%A1k

http://budapesti-kozepiskolak.tlap.hu/

Főiskolai felsőfokú képzésben az alábbi végzettségek szerezhetők meg:

Kémia BSc.

Kémiatanár

Egyetemi felsőfokú képzésben az alábbi végzettségek szerezhetők meg:

Kémia és vegyészmérnök BSc.

Vegyész MSc. (analitikai kémia, anyagkutatás, gyógyszerkutatás, szerkezetkutatás, szintetikus kémia, élelmiszer-kémikus szakirányok)

Biokémikus

Vegyészmérnök MSc. (általános vegyipari és folyamatmérnöki, analitikai és szerkezetvizsgálati, gyógyszeripari, műanyag-, textil- és anyagtudományi szakirányok)

Kémiatanár

PhD (felsőoktatási intézmények doktori iskoláiban szerezhető meg).

A tanár röviden elmondja, hogy a BSc, MSc, PhD képzések, fokozatok, mit jelentenek.

Javaslat: a tanár a következő diát ezzel mondattal vezetheti be: Nézzük meg hogy ezekkel a felsőfokú kémikus végzettségekkel milyen területeken lehet elhelyezkedni!

34-37. perc (3 perc)

17-18. dia: Milyen területeken helyezkedhet el egy kémikus?

17. ábra: Módosított foglalkozásterv, 17. dia

18. ábra: Módosított foglalkozásterv, 18. dia

A megkérdezett diákok nagy része csupán a magától értetődően a kémiához kapcsolódó foglalkozásokat kötötte a kémiához. Ezek a következők voltak: orvos, gyógyszerész, vegyész, vegyészmérnök, kémiatanár, „kémikus”. Ezért fontos a kémiához társítható foglalkozások szélesebb körének bemutatása.

Cél, hogy a diákokat bevonva minél több foglalkozásnév hangozzék el. A hangsúly azon kell legyen, hogy mennyire sokféle lehetőség van a kémiatudással betölthető munkakörök tekintetében. Amennyiben van elegendő idő, akkor középfokú szakmák is megemlíthetők, főként az, hogy a legtöbb felsőfokú szakember mellett általában középfokú végzettségű szakemberek is dolgoznak. Például környezetvédelmi vagy egyéb minőségbiztosítási méréseket végző laboráns vagy gyógyszergyári vegyésztechnikus.
A kérdőíves felmérés adatai alapján fontos a diákoknak elmondani, hogy vegyészképzés középfokú és felsőfokú képzésben egyaránt van, természetesen a magasabb végzettséghez tágabb lehetőségek és nagyobb felelősség járul. Valamint hogy a vegyészmérnök képzés kizárólag felsőfokú képzésben szerezhető meg.
37-40. perc (3 perc): 

19. dia: TOTÓ

19. ábra: Módosított foglalkozásterv, 19. dia

Egy TOTO következik azokból a kérdésekből, amelyekre sok diák nem tudta a kérdőívben a választ. A tanár megkéri a tanulókat, hogy a TOTO-ban szokásos módon három (1, 2, X) válaszlehetőség közül, a saját tippjeiket írják fel egy papírra. (További kattintásra kék színnel kiemelve jelennek meg a helyes válaszok.) Ezt követően közös ellenőrzés jön, amely során kiderül, kiknek sikerült valamennyi kérdésre helyesen válaszolni.

A 3. kérdéshez kapcsolódóan az alábbi táblázatban néhány további termék előállításához szükséges vízmennyiségek találhatók, amelyek a diákok számára meglepő értékek lehetnek. Magyarázatként fontos elmondani, hogy ezek a vízmennyiségek a termékek minden összetevőjének előállításához szükséges vízmennyiségek összességét jelentik. A tanár (az érdeklődéstől függően) több példát is elmondhat, kiemelve, hogy mindennapi szükségleteink kielégítése által mi magunk is szennyezzük a környezetünket.

	Termék
	Vízigény (L)

	1kg alma
	70

	1 csésze kávé
	140

	1 üveg (0,5L) sör
	150

	200g sajt
	1000

	1 margarita pizza
	1220

	1 hamburger
	2400

	1L bioetanol
	2400

	1 pamuting
	2700

	1kg rizs
	3400

	1kg marhahús
	16000

	1 laptop
	80000


1. táblázat: Közvetlen és közvetett vízhasználat
(Forrás: Dr. Barkács Katalin: A vízkörnyezet károsodása és védelme, ELTE Analitikai Kémiai Tanszék, 39. oldal)
Az egyéni felelősségünket szemléltető, további példaként az is megemlíthető, hogy ma egyetlen budapesti lakos átlagosan napi 150 liter szennyvizet „termel”. Mindezek a példák azt a célt szolgálják, hogy felhívják a diákok figyelmét arra, hogy a környezetszennyezés, a vízfelhasználás valóban mindannyiunk felelőssége és egyúttal utaljanak arra, hogy a víztisztításnak (illetve általában a környezetvédelemnek) is vannak kémiai vonatkozásai.

40-41. perc (1 perc)

20 dia: Tippelj! 

20. ábra: Módosított foglalkozásterv, 20. dia

A tanár felolvassa a dián szereplő kérdést: Mely cégek foglalkoztatnak az alábbiak közül olyan felsőfokú végzettséggel rendelkező embereket, akiknek a kémiával kapcsolatos végzettsége van?

Itt néhány olyan nagy külföldi és magyar cég következik, amelyeknek a nevét valószínűleg ismerik a gyerekek, azonban nem magától értetődő a megoldás, mivel ezek nagyrészt nem vegyipari, gyógyszeripari cégek. A diákoknak fontos megtudniuk,  hogy olajipari vállalatok (pl. MOL), vagy könnyűipari és élelmiszeripari cégek is idetartoznak. Vagyis olyanok, amelyekről a gyerekek nem biztos, hogy korábban hallották, hogy ezek is foglalkoztatnak kémikusokat. Fontos következtetés (amely további kattintásra megjelenik), hogy mindegyik ad munkát olyan embereknek, akiknek a képzéséhez kémia szükséges.

Tapasztalatok alapján az IT-iparág kifejezést több diák nem ismeri, ezért a tanárnak szükséges röviden elmagyaráznia, mit jelent az információs technológia kifejezés.

Javaslat: a tanár a következő diát ezzel mondattal vezetheti be: Láttuk, hogy milyen képzési utat szükséges bejárni egy kémikusnak, mennyire sokféle területen elhelyezkedhet, s azt is, hogy milyen nagy kihívások várnak rájuk. De vajon mi a helyzet az anyagiakkal, hiszen mindnyájunknak meg kell élni valamiből. Milyen anyagi kilátásai vannak egy kémikusnak?

41-42. perc (1 perc)

21. dia: Az anyagiak


[image: image21]
21. ábra: Módosított foglalkozásterv 21. dia

Ez a dia azért került be az ismeretterjesztő anyagba, hogy a diákok figyelmét felhívja arra, hogy a kémiával kapcsolatos szakképzettségekkel a jól kereső munkaköröket lehet betölteni. Nem biztos, hogy korábban hallottak arról, hogy a tehetséges, szorgalmas emberek számára komoly karrierlehetőségeket is tartogat a vegyipar és a gyógyszeripar.

Az idézet megtalálható a dián is feltűntetett honlapon.

Javaslat: A tanár a következő diát ezzel mondattal vezetheti be: Vajon lehet-e még ezt fokozni?

42-43. perc (1 perc)

22. dia: …és a ráadás:

22. ábra: Módosított foglalkozásterv 22. dia

Egy elismert vegyész és társadalmilag is aktív szerepet vállaló sikeres kutató ezen a dián idézett lelkes mondatai bíztatásként szólnak a diákokhoz (http://csermelyblog.tehetsegpont.hu/node/158 ). Azt sugallják, hogy sok elégedett, boldog ember van, akik a kémiát választották hivatásul.
A tanárnak tehát érdemes kiemelnie, hogy a tehetség kibontakozhat ezen a területen is. Ez a dia elsősorban a gimnazista diákoknak szól, hiszen várhatóan ők már felismerik az itt felsorolt értékek jelentőségét.

A tanár, ha szükségesnek látja, akkor elmondja, hogy a "flow" kifejezés a munkába (vagy más tevékenységbe) való teljes belefelejtkezést jelenti. Arra helyzetre használjuk, amikor valaki annyira szereti és élvezi a munkáját (az adott tevékenységet), hogy nem is érzi azt tehernek, és észre sem veszi, hogy közben hogy elröpül az idő.

Javaslat: A tanár a következő diát ezzel mondattal vezetheti be: Térjünk vissza a foglalkozásunk elején a kémiatanulásról elhangzott véleményekre!

43-44. perc (1 perc)

23. dia: Mert a kémia…

23. ábra: Módosított foglalkozásterv 23. dia

Az animált dián sorra jelennek meg a foglalkozás elején vetített, negatív attitűdöt kifejező kijelentések, amelyek mellé most kiegészítő megjegyzések kerülnek, azt sugallva, hogy az elhangzottak tükrében érdemes a diákoknak felülvizsgálni a kémiához való hozzáállásukat.
Tapasztalatok alapján itt érdemes bármiféle hozzáfűzött megjegyzés nélkül megmutatni és felolvasni a dián található szövegeket. Ebben az esetben elképzelhető, hogy a foglalkozás legvégén, a diákok maguk ismétlik meg (a negatív állítások után szereplő kérdésekre adott válaszokként) a korábban  felsorakoztatott ellenérveket, s néhányan eljutnak arra a következtetésre, hogy mégiscsak érdemes kémiát tanulni.

44-45. perc (1 perc) 

24. dia: Hát ezért (lenne) jó nekünk kémiát tanulni ( 

24. ábra: Módosított foglalkozásterv, 24. dia

A Kutatók éjszakáján készült ez a kép egy lelkes, érdeklődő, kísérletező kislányról, amely önmagáért beszél...

A foglalkozás végén a tanár megkérdezi a diákokat, hogy van-e kérdésük, illetve a foglalkozás mely része keltette fel leginkább az érdeklődésüket. Ezen témák bővebb megbeszélésére a későbbiek során, osztályfőnöki- vagy kémiaóra keretében kerülhet sor.

Összegzésként a tanár elmondja, hogy ennek a tanórának az volt a célja, hogy felhívja a figyelmet a kémiai alapműveltség fontosságára, valamint arra, hogy milyen sokféle továbbtanulási lehetőség és érdekes szakma, foglalkozás, sőt hivatás és komoly karrierlehetőség várja azokat, akik tudják és értik a kémiát.

Kiegészítő információ: Érdekes, a kémiát népszerűsítő PPT-ket, prospektusokat találhatunk az RSC honlapján a következő linkeken:

http://www.rsc.org/learn-chemistry/resource/res00000138/chemistry-in-our-community
http://www.rsc.org/learn-chemistry/resource/res00000139/chemistry-more-than-white-coats
http://www.rsc.org/images/The_Next_Step_tcm18-181048.pdf
http://www.rsc.org/images/HowFar_tcm18-10331.pdf
1

[image: image33.png]Csak a kémiahoz érté szakemberekbél, kutatékbdl,
mérndkokbdl és segitbikbal, a laboransokbdl,

vegyipari szakmunkasokbdl all6, j6l szervezett és
elkételezett csapatoknak!

[image: image35.png]Hat ezért (lenne) j6 nekiink (is)
kémiat tanulni © ...

Mely cégek foglalkoztatnak az alabbiak koziil
kémidval kapcsolatos, fels6foku végzettséggel
rendelkez6 szakembereket?

MoL Microsoft Unilever
GE Hungary Coca Cola DuPont
Apple Paksi Atomerémdi Zrt.
Sony Egis Gydgyszergyar Nyrt.
Nestlé Dunaferr Dunai Vasmi Zrt.

Mindegyik!



[image: image38.png]TOTO

L Igen, példiul vagyésatachnikuskéntvagy laboransként.

2 Semmiképpen, egyetem diplomakellhozzs.

X Coakkivétales, itk ssstakben 2 orvos sgystemsken megsierezhet vigrenséggsl

2.Mi Klonbség a odeveles vegyése és a vegyésamérmak munlcia koz5te?

2 Avegyésamérnok magsabi sintl tuésalrendelkek

X Avegyések ként kutatiss oglakcansk sbarolban, mig 2 ve g sm Sk inkibb sborokbsn
Kidolgozott médszerekipari méretekbenvald megvalsstissval

3. Mernyi vizsikséges egy hamburger, olllisihoz”

1 siiter

2 soiier

x 2400iier

4. Ellehet.2 helyeskedn kimisnucdissal a vegyipar gaiaton Kivi?

2 Igen, nénénytaraiten.

2 Nem

x lgen,sokmis igazatbanis.

5. Mitjelentazdld kémia itejezés?

1 Nincsilyensagbssetétal
Askségleteink kisgitését minimais Komyszetszemyesésel magokdd vegyipar sjirisok
A, 251deK" nekneveset KomyezetvédSszanezetekltalKidolgoaot kémialelrsok.

Hogyan lesz elegends i
Hogyan lesz elegends élelmiink?

Foldet?




[image: image41.png]Mivel foglalkozik a kémia?

kémia

Hogy a mobiltelefonodat alkots
anyag atomjai kézétt vannak olyanok,
amelyekvalaha egy Ssllat testéhez
tartoztak?




[image: image42.png]200 évvel az atomrobbanas utan...
/Részlet Tolsztaja: Kssz cimd regényébél/

Vigydznimeg Nyikita Ivanics vigydz a tiizre. Az Gsszes
GIfits 6hozzd jdr tiizért, a lyukacsos kécsuporba merik
aziz26 szenet, és elcipelik sajdt gunyhdjukba. ..A
gemence meg a gondoskoddst szereti: ha késdn érsz
haza, hopsz, mér kiis aludt. Elbémészkodtdl—és mdr ki
is hilt @ parazs. Az elébb még kék tiizecske szaladozott
rajta, ésminden darab fa ugy ragyogott beliilrd],
mintha éine, pirosan, ditetsz6en, mintha csak
szuszogna benne valaki, vagy sz6lani akarna—most
meg vége. Néma, sziirke, homdlyos, mintha meghalt
volna benne valaki.

Mert hdt meg is halt. Mdr hogy a tiiz. Ugy bizony... A
csuda érti. Titok.”




[image: image43.png]Az alapvet6 kémiatudas véd az
altudomanyok képviseld

&és a cseles csaloktol...




[image: image44.png]Az X viz nem mds, mint oxigénben dds folyadék, képes felszivdni
‘oz emésztérendszeren és a boron keresztil is. Az X viz
elektrokémiai folyamatok eredménye, a keletkez6 kiildnféle
megjelenési, forméii oxigénatomok és -molekuldk egyedi
vizoxigén szerkezetet hoznak létre. Az X viz egyedi technoldgia
tjdn stabil formdban tartalmazza az oxigént. Az X viz ligositja és
higitja a vizeletet. A tiszta levegs oxigén tartalma 21% a tiszta
vizé 40%, az Xvizé pedig ennek tobbszorése! A gyomorba jutott

ebessége alégzéssel torténs betaplalassal
szemben hozzavetslegesen tizszeres!.

Még nagyobb csoda ez a kicsi flakon.
0; Basic Essential, a stabilizdlt, folyamatos felszivoddst,
folyékony oxigénmolekula cseppek. Javasolt felhaszndlds:
5-10 cseppet csepegtetni ivdvizbe. Ez egy szuper-oxigénhdz-
tartds fejleszt technoldgia, mely igéretes megolddst jdnl
az oxigénhidnyos dllapotok egyetemes problémdidra.
Atermék a véréramba jut és 4-5 6rén keresztill magasan tartja a
test sejtjeinek oxigénhaztartésat.




[image: image45.png]Igyon oxigénnel dusitott vizet!

Akcid a készlet erejéig!
Miértvasarolna boltokban kaphaté
oxigénes vizet, mikor lehet sajat
késziiléke?
46000 Ft helyett 38 000Ft!
Eztartalmazza magét a késziiléket és 24 db
patront!
5bb energia, tobb vitalités
il 3

Oxigénes iz
Azember t3pl3lék nélkil 2 hénapot, viz nél
napot, oxigén nélkil 3 percet képes élni.

Internetes rendelés esetén tovabbi 10%
kedvezmény!

Miért jó nekik kémiát tanulni?



















A tanár a kérdés (látszólagos) abszurditását emeli ki. A kémiát nem szerető diákok számára ez ugyanis valóban talány.

Miért rossz nekünk kémiát tanulni?









A tanár fogadást ajánl, hogy előre kitalálja a 4 leggyakoribb választ. A diákok ezzel a kérdéssel biztosan megszólalásra bírhatók.

Miért rossz nekiink kémiat
tanulni?





